Τεχνικές βελτιστοποίησης στην πρόβλεψη χρονοσειρών
Η πρόβλεψη χρονοσειρών και μάλιστα αποτελούμενων από χρηματοοικονομικά δεδομένα έχει αποτελέσει αντικείμενο εκτεταμένης ερευνητικής δραστηριότητας. Στη χρηματοοικονομική επιστήμη, η ανάλυση χρονοσειρών εφαρμόζεται ευρέως για την πρόβλεψη των τιμών των διεθνών και εθνικών χρηματαγορών αλλά και σε εφαρμογές σχετικές με τη διαδικασία πρόβλεψης χρηματοοικονομικών κρίσεων. Η βασική διαφοροποίηση της διατριβής αυτής έγκειται στο αντικείμενο της πρόβλεψης· αντί της επικέντρωσης στην εύρεση της μελλοντικής τιμής μίας χρονοσειράς, οι παραγόμενες προβλέψεις στοχεύουν στον χρονικό εντοπισμό του μελλοντικού σημείου στο οποίο μία χρονοσειρά αναμένεται να βελτιστοποιηθεί τοπικά. Η παρούσα διατριβή πραγματεύεται την εισαγωγή μίας τεχνικής οπισθοδρόμησης η οποία εξομοιώνει διάφορες τεχνικές βελτιστοποίησης. Οι προτεινόμενες παραλλαγές της τεχνικής οπισθοδρόμησης καταλήγουν στη δημιουργία μεθοδολογιών οι οποίες στοχεύουν στην επίλυση προβλημάτων εντοπισμού του χρόνου παρουσίασης του τοπικού μελλοντικού βέλτιστου της εξεταζόμενης χρονοσειράς. Επιπλέον, η τεχνική προσφέρει και μεθοδολογικό πλαίσιο προς εξέταση του ζητήματος της ex ante πρόβλεψης μίας χρηματοοικονομικής κρίσης. Από την επενδυτική σκοπιά, οι πληροφορίες αυτές μπορεί να αποτελέσουν χρήσιμο εργαλείο υιοθέτησης επενδυτικής στρατηγικής και διαχείρισης χαρτοφυλακίου. Τέλος, η εμπειρική έρευνα καταλήγει στην εφαρμογή της προτεινόμενης τεχνικής σε δεδομένα από βασικές χρηματοπιστωτικές αγορές σε παγκόσμια κλίμακα αλλά και στην εγχώρια αγορά.
Πρόβλεψη χρονοσειρών, Βελτιστοποίηση, Πρόβλεψη κρίσεων, 332.645, Time series forecasting, Optimization, Financial crisis forecasting
Networked Digital Library of Theses and Dissertations